rejauldu/bengali-wikipedia huggingface dataset:
উত্তরা ব্যাংক পিএলসি. বাংলাদেশের একটি বেসরকারি বাণিজ্যিক ব্যাংক। ব্যাংকটির প্রধান কার্যালয় ঢাকার মতিঝিলে অবস্তিত। ব্যাংকটি বর্তমানে ২৪৯ টি শাখা এবং ৪৪ টি উপ-শাখা নিয়ে ব্যাংকিং কার্যক্রম পরিচালনা করছে।   ইতিহাস  ব্যাংকটি ১৯৬৫ সালের ২৮ জানুয়ারি "ইস্টার্ন ব্যাংকিং কর্পোরেশন" নামে প্রতিষ্ঠা লাভ করে। ব্যাংকটির প্রতিষ্ঠাকালীন শাখা ছিল ৪টি এবং বাংলাদেশের স্বাধীনতার পূর্ব পর্যন্ত ব্যাংকটির শাখার সংখ্যা দাঁড়ায় ৬০টি। ১৯৭১ সালে অসহযোগ আন্দোলনের সময় ব্যাংকটি পূর্ব বাংলার কোষাগারের দায়িত্ব পালন করে। স্বাধীনতা যুদ্ধের পরে সরকার ব্যাংকটি অধিগ্রহণ করে এবং ''উত্তরা ব্যাংক'' নামকরণ করে। ১৯৭২ সালের ২৬ মার্চ থেকে সরকারি ব্যাংক হিসেবে পুনরায় কার্যক্রম শুরু করে। ১৯৮৩ সালে বাংলাদেশ সরকার ব্যাংক বেসরকারিকরণ শুরু করে। ফলে এই ব্যাংকটিও বেসরকারি ব্যাংক হিসাবে কার্যক্রম শুরু করে।   শাখা  উত্তরা ব্যাংক ২৪৯ টি অনলাইন শাখা ও ৪৪ টি উপ-শাখা নিয়ে পরিচালিত হচ্ছে। দেশে বিদেশে কার্যক্রম পরিচালনার জন্য ১২টি অঞ্চলে বিভক্ত করে ১২ আঞ্চলিক অফিস করা হয়েছে। এছাড়াও ব্যাংকটি বৈদেশিক বাণিজ্যে সম্পাদনের জন্য প্রায় ৬০০টি বিদেশি আর্থিক প্রতিষ্ঠানের সঙ্গে যুক্ত।   পরিচালনা  ব্যাংকটির পরিচালনার দায়িত্ব থাকে ১৪ সদস্যের একটি পরিচালনা পর্ষদের হাতে। ব্যাংকের সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান আজহারুল ইসলাম এবং ব্যবস্থাপনা পরিচালক ও প্রধান নির্বাহী কর্মকর্তা মোহাম্মদ রবিউল হোসেন।   আর্থিক সক্ষমতা  বাংলাদেশের ব্যাংকিং খাতের সাম্প্রতিক মন্দা স্বত্ত্বেও উত্তরা ব্যাংক ধারাবাহিক উন্নতি করে যাচ্ছে। বাংলাদেশী পত্রিকা বণিক বার্তা ৭টি সূচকের ভিত্তিতে উত্তরা ব্যাংককে অন্যতম শক্তিশালী ব্যাংক হিসাবে ঘোষণা করেছে।   তথ্যসূত্র    বহিঃসংযোগ   অফিশিয়াল ওয়েবসাইট  বিষয়শ্রেণী:বাংলাদেশের বেসরকারি ব্যাংক বিষয়শ্রেণী:১৯৬৫-এ প্রতিষ্ঠিত ব্যাংক বিষয়শ্রেণী:বাংলাদেশের ব্যাংক বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
right|alt=মুম্বই ইন্ডিয়ান্সের লোগো|200px মুম্বই ইন্ডিয়ান্স হচ্ছে একটি একটি ক্রিকেট দল যেটি প্রধানত ইন্ডিয়ান প্রিমিয়ার লিগে মুম্বই শহরকে প্রতিনিধিত্ব করে। ২০০৮ সালে ইন্ডিয়ান প্রিমিয়ার লিগের মাত্র আটটি দলের মধ্যে এটি অন্যতম। এই দলটি মুম্বই শহরের অন্যতম একটি প্রধান দল। এর সাথে অন্যতম প্রধান দলগুলো হচ্ছে মুম্বই ক্রিকেট দল এবং মুম্বই ফুটবল ক্লাব। এরা ভারতের অন্যতম বড় গোষ্ঠী রিলায়েন্স ইন্ডাস্ট্রিজের মালিকাধীনে রয়েছে। যদিও তাদের ১০০ শতাংশ সহায়ক হচ্ছেইন্ডিয়া উইন। মুম্বই ইন্ডিয়ান্সের ঘরের মাঠ বা নিজস্ব মাঠ হচ্ছে মুম্বইয়ে অবস্থিত ওয়াংখেড়ে স্টেডিয়াম।  বিষয়শ্রেণী:ইন্ডিয়ান প্রিমিয়ার লিগ প্রবেশদ্বার
আবু রেজা ফজলুল হক বাবলু বাংলদেশের ময়মনসিংহ জেলার রাজনীতিবিদ, আইনজীবী ও ময়মনসিংহ-৫ (মুক্তাগাছা) আসনের সাবেক সংসদ সদস্য।   প্রাথমিক জীবন  আবু রেজা ফজলুল হক বাবলু ময়মনসিংহ জেলার মুক্তাগাছা উপজেলায় জন্মগ্রহণ করেন।   রাজনৈতিক জীবন  আবু রেজা ফজলুল হক বাবলু একজন আইনজীবী। তিনি মুক্তাগাছা উপজেলা বিএনপির সভাপতি। ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে ময়মনসিংহ-৫ (মুক্তাগাছা) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:ময়মনসিংহ জেলার আইনজীবী বিষয়শ্রেণী:ময়মনসিংহ জেলার ব্যক্তি বিষয়শ্রেণী:২০শ শতাব্দীর বাংলাদেশী আইনজীবী
স্যার রালফ নরম্যান অ্যাঞ্জেল (২৬ ডিসেম্বর ১৮৭২ - ৭ অক্টোবর ১৯৬৭) হলেন একজন ইংরেজ প্রভাষক, সাংবাদিক, লেখক এবং লেবার পার্টির একজন প্রাক্তন সংসদ সদস্য।National Archives তিনি ১৯৩৩ সালে  লাভ করেন। অ্যাঞ্জেল ছিলেন গণতান্ত্রিক নিয়ন্ত্রণ ইউনিয়নের অন্যতম প্রধান প্রতিষ্ঠাতা। তিনি রয়্যাল ইনস্টিটিউট অফ ইন্টারন্যাশনাল অ্যাফেয়ার্সের কাউন্সিলে দায়িত্ব পালন করা, যুদ্ধ ও ফ্যাসিবাদের বিরুদ্ধে বিশ্ব কমিটির একজন নির্বাহী, লীগ অভ নেশনস ইউনিয়নের নির্বাহী কমিটির সদস্য এবং অ্যাবিসিনিয়া অ্যাসোসিয়েশনের সভাপতি ছিলেন। তিনি ১৯৩১ সালে নাইট ব্যাচেলর উপাধি এবং ১৯৩৩ সালে নোবেল শান্তি পুরস্কারে ভূষিত হন।Angell biography, nobelprize.org; retrieved 11 September 2015.  আরও দেখুন    শান্তিতে নোবেল বিজয়ীদের তালিকা।   তথ্যসূত্র    বহিঃসংযোগ      OMD 5620: Nobel Peace Prize Gold Medal 1933, iwm.org.uk   including the Nobel Lecture, 12 June 1935 Peace and the Public Mind    Sir Norman Angell Papers , Archives and Special Collections, Ball State University Libraries (PDF)        Norman Angell, On Human Nature (1913)    বিষয়শ্রেণী:১৮৭২-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:নোবেল শান্তি পুরস্কার বিজয়ী
__TOC__  ব্যবহার  এই পাতার উপপাতাগুলোর জন্য  প্রবেশদ্বার:ফিলিস্তিন/নির্বাচিত চিত্র/ছাঁচ লেআউট নকশা ব্যবহার করা হয়।  এই পাতার একটি উপপাতা তৈরি করে সেখানে নতুন নির্বাচিত চিত্র যোগ করুন।  :প্রবেশদ্বার:ফিলিস্তিন পাতায় গিয়ে  টেমপ্লেটের "max=" পরামিতিটি হালনাগাদ করুন।   নির্বাচিত চিত্রের তালিকা  :প্রবেশদ্বার:ফিলিস্তিন/নির্বাচিত চিত্র/১  :প্রবেশদ্বার:ফিলিস্তিন/নির্বাচিত চিত্র/২  :প্রবেশদ্বার:ফিলিস্তিন/নির্বাচিত চিত্র/৩  :প্রবেশদ্বার:ফিলিস্তিন/নির্বাচিত চিত্র/৪  :প্রবেশদ্বার:ফিলিস্তিন/নির্বাচিত চিত্র/৫  :প্রবেশদ্বার:ফিলিস্তিন/নির্বাচিত চিত্র/৬  :প্রবেশদ্বার:ফিলিস্তিন/নির্বাচিত চিত্র/৭  :প্রবেশদ্বার:ফিলিস্তিন/নির্বাচিত চিত্র/৮  :প্রবেশদ্বার:ফিলিস্তিন/নির্বাচিত চিত্র/৯  :প্রবেশদ্বার:ফিলিস্তিন/নির্বাচিত চিত্র/১০  :প্রবেশদ্বার:ফিলিস্তিন/নির্বাচিত চিত্র/১১  :প্রবেশদ্বার:ফিলিস্তিন/নির্বাচিত চিত্র/১২   মনোনয়ন  ফিলিস্তিন সম্পর্কিত যে কোনো নির্বাচিত ছবি উপরের তালিকায় নির্দ্বিধায় যোগ করতে পারেন। অন্যান্য ছবির জন্য এখানে প্রস্তাব করুন।
ব্যবহার  {{আইএসবিএন|0-7475-3269-9}}  ফলাফল:  ত্রুটি পরীক্ষণ এই টেমপ্লেট আইএসবিএন পরীক্ষা করতে মডিউল:আইএসএক্সএন পরীক্ষা করে। যদি আইএসবিএন বৈধ না হয়, তাহলে এটি পাতাটিকে :বিষয়শ্রেণী:আইএসবিএন ত্রুটিসহ পাতা-এ অন্তর্ভুক্ত করে।  ইচ্ছাকৃতভাবে ত্রুটি উপেক্ষা করা  অনেক সময় প্রকাশনার মধ্যেই ভুল আইএসবিএন দেওয়া থাকে, সেই ক্ষেত্রে ইচ্ছাকৃতভাবে ত্রুটি উপেক্ষা করতে invalid1=yes ব্যবহার করতে হবে।  {{আইএসবিএন|1-4133-0451-0}}   ফলাফল দেয়    {{আইএসবিএন|1-4133-0451-0|invalid1=yes}}   ফলাফল দেয়   আরও দেখুন              বিষয়শ্রেণী:ক্যাটালগ খোঁজা টেমপ্লেট বিষয়শ্রেণী:আন্তর্জাতিক মান পুস্তক সংখ্যা টেমপ্লেট
থাম্ব|ভারতীয় নৌবাহিনীর প্রধান নৌবাহিনীর ডি. কে. জোশীর অফিসিয়াল প্রতিকৃতি অ্যাডমিরাল দেবেন্দ্র কুমার যোশী পিভিএসএম, এভিএসএম, ওয়াইএসএম, এনএম, ভিএসএম (জন্ম: ০৪ জুলাই ১৯৫৪) হলেন আন্দামান ও নিকোবর দ্বীপপুঞ্জের লেফটেন্যান্ট গভর্নর এবং দ্বীপ উন্নয়ন সংস্থার (আইডিএ) ভাইস চেয়ারম্যান। তিনি ভারতীয় নৌবাহিনীর ২১তম নৌবাহিনী প্রধান, তিনি ৩১ আগস্ট ২০১২ তারিখ থেকে ২৬ ফেব্রুয়ারি ২০১৪ সাল পর্যন্ত এই পদে দায়িত্বরত ছিলেন। তিনি নেভাল ওয়ার কলেজ (ইউএসএ), কলেজ অফ নেভাল ওয়ারফেয়ার (মুম্বাই) এবং ন্যাশনাল ডিফেন্স কলেজ (নয়া দিল্লি) এর প্রাক্তন ছাত্র। এছাড়াও তিনি ডিফেন্স সার্ভিসেস স্টাফ কলেজে (ওয়েলিংটন) সিনিয়র ইন্সট্রাক্টর ছিলেন।  অ্যাডমিরাল জোশি বিভিন্ন কমান্ড, স্টাফ এবং নির্দেশমূলক নিয়োগে কাজ করেছেন। সমুদ্রে তার কমান্ডের মধ্যে রয়েছে নির্দেশিত ক্ষেপণাস্ত্র কর্ভেট আইএনএস কুথার, নির্দেশিত ক্ষেপণাস্ত্র ধ্বংসকারী আইএনএস রণবীর এবং বিমানবাহী বাহক আইএনএস বিরাট, এই সময়ে তিনি যথাক্রমে নৌসেনা পদক, বিশেষসেবা পদক এবং যুদ্ধসেবা পদক লাভ করেন। অ্যাডমিরাল যোশি ১৯৯৬ থেকে ১৯৯৯ সাল পর্যন্ত সিঙ্গাপুরে ভারতীয় হাইকমিশনে প্রতিরক্ষা উপদেষ্টা ছিলেন, ফিলিপাইনে সমসাময়িক স্বীকৃতি সহ। পতাকা পদে উন্নীত হওয়ার পরে, অ্যাডমিরাল যোশি ইস্টার্ন ফ্লিটের নেতৃত্ব দেন যেখানে তিনি অতিবিশিষ্টসেবা পদক (AVSM) লাভ করেন।   তিনি সমস্ত নোডাল শাখার প্রধান হিসাবে সমন্বিত সদর দপ্তরেও কাজ করেছেন। তিনি কর্মী শাখায় সহকারী প্রধান (মানবসম্পদ উন্নয়ন), এবং যুদ্ধজাহাজ উৎপাদন ও অধিগ্রহণ সহ এয়ারক্রাফ্ট ক্যারিয়ার প্রোগ্রাম (ACACP) এর সহকারী নিয়ন্ত্রক হিসাবে এবং তারপরে অপারেশন শাখায় উভয় সহকারী নৌবাহিনী প্রধান হিসাবে দায়িত্ব পালন করেন। তথ্য যুদ্ধ ও অপারেশন) এবং নৌবাহিনীর উপপ্রধান হিসেবে।  অ্যাডমিরাল জোশী সিএনএস হিসাবে তার মেয়াদের অর্ধেকেরও কম সময় পূর্ণ করে ২৬ ফেব্রুয়ারি ২০১৪ সালে স্বেচ্ছায় অবসর গ্রহণ করেন। ৮ অক্টোবর ২০১৭-এ, তিনি আন্দামান ও নিকোবর দ্বীপপুঞ্জের লেফটেন্যান্ট গভর্নর হিসেবে নিয়োগ গ্রহণ করেন। তাকে দ্বীপ উন্নয়ন সংস্থার ভাইস চেয়ারম্যান হিসেবেও মনোনীত করা হয়েছে, যার জন্য ২০১৭ সালে আদেশ জারি করা হয়েছিল   তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:নৌবাহিনী প্রধান (ভারত) বিষয়শ্রেণী:ভারতীয় নৌবাহিনীর অ্যাডমিরাল বিষয়শ্রেণী:অতি বিশিষ্ট সেবা পদক প্রাপক
গুজরাতি চলচ্চিত্র হল গুজরাতি ভাষার চলচ্চিত্র শিল্প। এটি ভারতীয় চলচ্চিত্রের প্রধান আঞ্চলিক ও স্থানীয় চলচ্চিত্র শিল্পগুলির মধ্যে একটি, এটি সূচনাকাল থেকে আজ পর্যন্ত এক হাজারেরও বেশি চলচ্চিত্র তৈরি করেছে।  নীরব চলচ্চিত্রের যুগে, শিল্পের অনেক ব্যক্তি গুজরাতি ছিলেন। ভাষা-সম্পর্কিত সবাক চলচ্চিত্র শিল্পটি ১৯৩২ সালের দিকে শুরু হয়েছিল, যখন প্রথম গুজরাটি সবাক চলচ্চিত্র নরসিংহ মেহতা মুক্তি লাভ করেছিল। ১৯৪৭ সালে, ভারতের স্বাধীনতার আগ পর্যন্ত মাত্র বারোটি গুজরাতি চলচ্চিত্র বা ছায়াছবি নির্মিত হয়েছিল। সাধু, সতী বা ডাকাতের গল্পের পাশাপাশি পৌরাণিক কাহিনী ও লোককাহিনীকে কেন্দ্র করে ১৯৪০-এর দশকে চলচ্চিত্র নির্মাণে একটি উত্থান ঘটেছিল। উত্থানটি ১৯৫০–১৯৬০-এর দশকে সাহিত্যকর্মের উপর চলচ্চিত্র নির্মাণের সঙ্গে অব্যাহত ছিল। গুজরাত সরকার ১৯৭০-এর দশকে কর ছাড় ও ভর্তুকি ঘোষণা করে, যার ফলে চলচ্চিত্রের সংখ্যা বৃদ্ধি পায়, কিন্তু গুণমান হ্রাস পায়।  ১৯৬০-১৯৮০-এর দশকে উন্নতি লাভ করার পর, শিল্পটি ২০০০-এর মধ্যে হ্রাস পেয়েছিল যখন নতুন চলচ্চিত্রের সংখ্যা ২০ টির নিচে নেমে আসে। গুজরাত রাজ্য সরকার ২০০৫ সালে আবার কর ছাড় ঘোষণা করেছিল, যা ২০১৭ সাল পর্যন্ত স্থায়ী হয়েছিল। শিল্পটি প্রথমে গ্রামীণ চাহিদার কারণে এবং পরে চলচ্চিত্রে নতুন প্রযুক্তি ও শহুরে বিষয়ের প্রবাহের কারণে ২০১০-এর দশকে আংশিকভাবে পুনরুজ্জীবিত হয়েছে। রাজ্য সরকার ২০১৬ সালে প্রণোদনার নীতি ঘোষণা করেছিল।   ব্যুৎপত্তি  গুজরাতি চলচ্চিত্র শিল্পের জন্য ঢোলিউড ডাকনামটি মুম্বই (তখন বোম্বে বলা হত) ভিত্তিক হিন্দি ভাষার চলচ্চিত্র শিল্পের জন্য ব্যবহৃত বলিউড ডাকনাম থেকে অনুপ্রাণিত। ঢোলিউড শব্দের অন্তর্গত "ঢোল" শব্দাংশটি একটি ধরনের দ্বি-মাথাযুক্ত ড্রামের প্রচুর ব্যবহারের কারণে এসেছে। এটিকে গলিউড হিসেবেও উল্লেখ করা হয়, এটি গুজরাত ও বলিউড থেকে উদ্ভূত একটি কৃত্রিম শব্দ।    টীকা    তথ্যসূত্র    বহিঃসংযোগ   আইএমডিবি-তে গুজরাতি চলচ্চিত্র  বিষয়শ্রেণী:গুজরাতি চলচ্চিত্র অভিনেত্রী বিষয়শ্রেণী:গুজরাতি সংস্কৃতি বিষয়শ্রেণী:ভারতীয় চলচ্চিত্র শিল্প
মিরিয়াম কুক মধ্যপ্রাচ্য এবং আরব বিশ্ব নিয়ে গবেষণাকারী একজন আমেরিকান শিক্ষাবিদ। তিনি আধুনিক আরবি সাহিত্য ও প্রকাশ্য ক্ষেত্রে নারীর ভূমিকা সমালোচনা পুনর্মূল্যায়ন উপর গুরুত্ত্ব দেন। তিনি যুক্তরাজ্য থেকে শিক্ষা লাভ করেন  এবং মিডল ইস্ট উইমেন স্টাডিজ জার্নালের সহ-সম্পাদক ছিলেন।  তিনি ডিউক বিশ্ববিদ্যালয়ের আধুনিক আরবি সাহিত্য ও সংস্কৃতির অধ্যাপক। ১৯৮০ সালে তিনি অক্সফোর্ডের সেন্ট অ্যান্টনি কলেজ থেকে ডক্টরেট ডিগ্রি লাভ করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মার্কিন নারীবাদী লেখক বিষয়শ্রেণী:আরবি সাহিত্যের ইতিহাসবিদ বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:ইসলামি নারীবাদ
কৃষ্ণা চট্টোপাধ্যায় (১ অক্টোবর ১৯৩৫ – ২৩ মে ২০০৯) একজন বিশিষ্ট ভারতীয় বাঙালি কণ্ঠশিল্পী তথা বাংলা কাব্যগীতির জগতে এক প্রবাদপ্রতিম ব্যক্তিত্ব। অতুলপ্রসাদ এবং দ্বিজেন্দ্রলালের গানে বিশেষ খ্যাতি ও জনপ্রিয়তা অর্জন করা এই শিল্পী রজনীকান্ত সেন, দিলীপকুমার রায়, হিমাংশু দত্তের গান তথা রবীন্দ্রসংগীত ও বাংলা আধুনিক গানেও সমান পারদর্শী ছিলেন।   সঙ্গীতজীবন  কৃষ্ণা চট্টোপাধ্যায়ের পিতা হরেন্দ্রনাথ চট্টোপাধ্যায় ছিলেন সেযুগের একজন বিশিষ্ট অতুলপ্রসাদী শিল্পী। কলকাতায় পিতৃগৃহের সাঙ্গীতিক পরিবেশে বেড়ে ওঠা কৃষ্ণার অতুলপ্রসাদের গানে তালিম পেয়েছিলেন পিতার হাতেই। তবে  কৃষ্ণা চট্টোপাধ্যায়ের পারিবারিক আদিনিবাস ছিল পশ্চিমবঙ্গের নদিয়া জেলার কৃষ্ণনগরে। তবে তার ছেলেবেলা কাটে কলকাতার পৈত্রিক বাড়িতে। পিতা হরেন্দ্রনাথ চট্টোপাধ্যায় ছিলেন সেযুগের বিশিষ্ট অতুলপ্রসাদী গায়ক। অতুলপ্রসাদের গানে কৃষ্ণা চট্টোপাধ্যায়ের তালিম পিতার কাছেই। যদিও তার প্রথম রেকর্ড ছিল দ্বিজেন্দ্রগীতির। ১৯৫৭ সালে প্রকাশিত এই গ্রামোফোন ডিস্কে এক পিঠে প্রকাশিত হয় দ্বিজেন্দ্রলালের ‘সে কেন দেখা দিল রে’ ও অপর পিঠে ‘মলয় আসিয়া কয়ে গেছে কানে’।  দ্বিজেন্দ্রগীতির শিক্ষা কৃষ্ণা চট্টোপাধ্যায় পেয়েছিলেন দ্বিজেন্দ্রলালের পুত্র তথা তার পিতৃবন্ধু দিলীপকুমার রায়ের কাছ থেকে; যদিও তার কাছে সরাসরি গান শেখেননি তিনি। সঙ্গীতবিশেষজ্ঞ শোভন সোমের মতে,  ...তাঁর (দ্বিজেন্দ্রলাল রায়) দেশাত্মবোধক গানগুলি ছাড়া ডিস্‌কে কাব্যগীতিগুলি নাটুকে ঢঙে গাইতেন গত শতকের গোড়ার দিকের পেশাদার মঞ্চের অভিনেত্রীরা। দ্বিজেন্দ্রলালের গানে পরিশীলিত মাত্রা ও গাম্ভীর্য যোগ করে যে দুজন গায়িকা গত শতকের (বিশ শতক) মাঝামাঝি এই গানকে নতুন করে জনপ্রিয় করে তোলেন তাঁরা ছিলেন মঞ্জু গুপ্ত ও কৃষ্ণা চট্টোপাধ্যায়। কৃষ্ণার কণ্ঠে দ্বিজেন্দ্রলালের খেয়ালাঙ্গ ও কীর্তনাঙ্গ দু’ধরনের গানই নবতর সৌন্দর্যে সঞ্জীবিত হয়েছিল। কৃষ্ণা ছিলেন দ্বিজেন্দ্রলাল রায়ের ও অতুলপ্রসাদ সেনের গানের অন্যতম ব্যাখ্যাতা। তাঁরই কথায় পরবর্তীকালের স্বরলিপির চেয়ে তিনি বেশি নির্ভর করতেন গুরুমুখী বিদ্যার উপর।স্মরণ: কৃষ্ণা চট্টোপাধ্যায় (১৯৩৫ – ২০০৯), দেশ , ২ জুন, ২০০৯ সংখ্যা  কৃষ্ণধন বন্দ্যোপাধ্যায় ও ভীষ্মদেব চট্টোপাধ্যায়ের কাছে শাস্ত্রীয় সঙ্গীতে তালিম নেন কৃষ্ণা। রবীন্দ্রসঙ্গীত শেখেন কণিকা বন্দ্যোপাধ্যায়ের কাছে। উল্লেখ্য, কণিকা অতুলপ্রসাদী শিখেছিলেন কৃষ্ণার পিতা হরেন্দ্রনাথ চট্টোপাধ্যায়ের নিকট। আবার কমল দাশগুপ্ত ও সলিল চৌধুরীর তালিমেও ডিস্কে গান গেয়েছিলেন কৃষ্ণা।   শেষ জীবন  ২০০১ সালে গুরুতর হৃদরোগে আক্রান্ত হয়ে কৃষ্ণা বাকশক্তি রহিত হন। এরপর প্রায় আটবছর রোগভোগ করার পর জীবনের শেষদিনগুলি অতিবাহিত করেন দক্ষিণ দিল্লিতে কনিষ্ঠ পুত্র বিক্রমজিৎ রায়ের বাসভবনে। অবশেষে ২০০৯ সালের ২৩ মে ৭৪ বছর বয়সে এই কিংবদন্তি শিল্পীর জীবনাবসান ঘটে।   প্রকাশনা  তার বিখ্যাত সিডি অ্যালবামগুলির মধ্যে সবারে বাসরে ভাল (অতুলপ্রসাদী) ও অনন্ত মহিমা তব (রজনীকান্তের গান) বিশেষভাবে উল্লেখযোগ্য।   পাদটীকা   স্মরণ: কৃষ্ণা চট্টোপাধ্যায় (১৯৩৫ – ২০০৯), শোভন সোম, দেশ , ২ জুন, ২০০৯ সংখ্যা   তথ্যসূত্র   বিষয়শ্রেণী:১৯৩৫-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাঙালি সঙ্গীতশিল্পী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:অতুলপ্রসাদী শিল্পী বিষয়শ্রেণী:দ্বিজেন্দ্রগীতি শিল্পী বিষয়শ্রেণী:ভারতীয় সঙ্গীতশিল্পী বিষয়শ্রেণী:কলকাতার ব্যক্তি বিষয়শ্রেণী:নদিয়া জেলার ব্যক্তি বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:ভারতীয় ধ্রুপদী গায়িকা বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:জম্মু ও কাশ্মীরের নারী সঙ্গীতজ্ঞ বিষয়শ্রেণী:কৃষ্ণনগরের ব্যক্তি
বঙ্গভ্যাক্স হিসাবে পরিচিত গ্লোব বায়োটেক দ্বারা প্রস্তুতকৃত একটি কোভিড-১৯ টিকা। এটি ব্যানকোভিড নামেও পরিচিত। এটি একটি এমআরএনএ টিকা। ২৩ অক্টোবর ২০২১ সালে এটি বাংলাদেশ মেডিকেল রিসার্চ কাউন্সিল কর্তৃক মানবদেহে ট্রায়াল শুরু করার নীতিগত অনুমোদন লাভ করে।  ডোজ এটি এক ডোজেই কাজ হয়।  বৈশিষ্ট্য +৪° সেলসিয়াস তাপমাত্রায় এক মাস এবং -২০°সেলসিয়াস তাপমাত্রায় ছয় মাস পর্যন্ত সংরক্ষণ করা যায় এই টিকা।  ট্রায়াল বাংলাদেশ মেডিকেল রিসার্চ কাউন্সিলে ২০২১ সালে ১৭ জানুয়ারি আবেদন করা হয় এবং প্রোটোকল ও প্রয়োজনীয় তথ্য উপাত্ত ১৭ ফেব্রুয়ারিতে জমা দেয়া হয়।  ১৬ জুন ২০২১ তারিখে ওষুধ প্রশাসন অধিদপ্তর শর্তসাপেক্ষে হিউম্যান ট্রায়ালের নীতিগত অনুমোদন দেয়। কিন্তু গত ২২ জুন ২০২১ তারিখে বাংলাদেশ মেডিকেল রিসার্চ কাউন্সিল-বিএমআরসি একটি চিঠি দিয়ে গ্লোব বায়োটেককে জানায়, ক্লিনিক্যাল ট্রায়ালের আগে বানর বা শিম্পাঞ্জির শরীরে প্রয়োগ করে এ টিকা পরীক্ষা করতে হবে। তারপরই ক্লিনিক্যাল ট্রায়ালের নৈতিক অনুমোদন দেওয়ার বিষয়টি বিবেচনা করা হবে। আর শীঘ্রই ক্লিনিক্যাল ট্রায়ালের অনুমোদন দিতে স্বাস্থ্য সচিবসহ সংশ্লিষ্টদের উকিল নোটিস পাঠানো হয়েছে।  উকিল নোটিসে বলা হয়, বানর বা শিম্পাঞ্জির শরীরে পরীক্ষা চালাতে হলে তৃতীয় পক্ষের গবেষণাগার (থার্ড পার্টি রিসার্চ ল্যাব) প্রয়োজন। কিন্তু বাংলাদেশে এই ধরনের কোনো গবেষণাগার নেই। গ্লোব বায়োটেক এ বিষয়ে ভারত ও চীনের দুটি প্রতিষ্ঠানের সাথে যোগাযোগ করলে তারা জানায়, এ মুহূর্তে তাদের হাতে সময় নেই এবং এ ধরনের পরীক্ষার জন্য আবেদন করতে হবে সরকারের মাধ্যমে। নোটিসে আরো বলা হয়, “এটা স্পষ্ট যে ক্লিনিক্যাল ট্রায়ালের অনুমোদন না দিয়ে বানর বা শিম্পাঞ্জির শরীরে ট্রায়ালের জন্য শর্ত জুড়ে দেওয়ার অর্থ হচ্ছে এই ভ্যাকসিনটি যাতে আলোর মুখ না দেখে।”  ২৩ অক্টোবর ২০২১ সালে এটি বাংলাদেশ মেডিকেল রিসার্চ কাউন্সিল কর্তৃক মানবদেহে ট্রায়াল শুরু করার নীতিগত অনুমোদন লাভ করে।  গবেষণাপত্র এর গবেষণাটি এলসভিয়ারের ভ্যাক্সিন জার্নালে প্রকাশিত হয় ২০২১ সালের মে মাসে। তথ্যসূত্র  বহিঃসংযোগ  বিষয়শ্রেণী:কোভিড-১৯ টিকা
২০২৪–২৫ উয়েফা নেশনস লিগ (ইংরেজি: 2024–25 UEFA Nations League; যা সংক্ষেপে ২০২৪–২৫ ইউএনএল নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের চতুর্থ আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৬টি জাতীয় ফুটবল দল (পুরুষ) প্রতিযোগিতা করবে। এই আসরের লিগ পর্ব ৫ সেপ্টেম্বর থেকে ১৯ নভেম্বর ২০২৪ পর্যন্ত, লিগ এ কোয়ার্টার-ফাইনাল এবং লিগ এ/বি এবং বি/সি প্লে-অফস ২০ থেকে ২৩ মার্চ ২০২৫ পর্যন্ত, নেশনস লীগ পর্ব ৪ থেকে ৮ জুন ২০২৫ পর্যন্ত  এবং সি/ডি প্লে-অফস ২৬ থেকে ৩১ মার্চ  ২০২৬ পর্যন্ত অনুষ্ঠিত হবে।    নকআউট পর্ব   সেমি-ফাইনাল    তৃতীয় স্থান নির্ধারক    ফাইনাল    তথ্যসূত্র   বিষয়শ্রেণী:উয়েফা নেশনস লিগ মৌসুম
মূড়িগেরে () ভারতের কর্ণাটক রাজ্যের চিকমাগালুর জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৯১৫ মিটার (৩০০১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুদিগেরে শহরের জনসংখ্যা হল ৮৯৬২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মুদিগেরে এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:কর্ণাটকের দর্শনীয় স্থান
মুনশী মোহাম্মদ ফজলে কাদের একজন ভারতীয় নাগরিক ছিলেন যিনি মুক্তিযুদ্ধে অবদানের জন্য মুক্তিযুদ্ধ মৈত্রী সম্মাননা লাভ করেন।  জীবনী মুনশী মোহাম্মদ ফজলে কাদের ১৯৫৩ সালের ২৪ এপ্রিল কলকাতায় অবস্থিত তৎকালীন পাকিস্তান উপদূতাবাসে চতুর্থ শ্রেণীর কর্মচারী হিসেবে যোগদান করেন।  মুক্তিযুদ্ধ শুরু হবার পর ১৯৭১ সালের ১৮ এপ্রিল  বাইরের দেশগুলোর মাঝে সর্বপ্রথম ভারতের কলকাতায় অবস্থিত উপদূতাবাসে সর্বপ্রথম বাংলাদেশের পতাকা উত্তোলন করেন উপহাইকমিশনার এম. হোসেন আলী। সে সময়ে তার পাশে ছিলেন মুনশী মোহাম্মদ ফজলে কাদের।  মুক্তিযুদ্ধের সময় নিয়মিত বেতন না পেয়েও কলকাতার বাংলাদেশ ডেপুটি হাই কমিশনে বাংলাদেশের জন্য কাজ করে যান ডেপুটি হাই কমিশনের ভারতীয় কর্মী মুনশী মোহাম্মদ ফজলে কাদের। ২০০৩ সালের ২৪ এপ্রিল তিনি অবসর গ্রহণ করলেও বাংলাদেশ ডেপুটি হাই কমিশনে আরো তিন বছরের জন্য তাকে চুক্তিভিত্তিক নিয়োগ দেওয়া হয়। ২০১২ সালের ২৪ মার্চ তিনি বাংলাদেশের প্রধানমন্ত্রী শেখ হাসিনার নিকট থেকে মুক্তিযুদ্ধে অবদানের জন্য মুক্তিযুদ্ধ মৈত্রী সম্মাননা গ্রহণ করেন।  ২০১৯ সালের ৪ জুলাই সকাল সোয়া আটটার দিকে পূর্ব বর্ধমান জেলার কেতুগ্রামে নিজ বাড়িতে মৃত্যুবরণ করেন তিনি। মৃত্যুর পর তাকে তার বাবা মায়ের কবরের পাশে দাফন করা হয়।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:ভারতীয় ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯২০-এর দশকে জন্ম
সংসারপুর () ভারতের পাঞ্জাব রাজ্যের জলন্ধর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে সংসারপুর শহরের জনসংখ্যা হল ৪০৬১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে সংসারপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী। উল্লেখযোগ্য মানুষ  ভারতের উল্লেখযোগ্য হকি খেলোয়াড়দের বেশ কয়েকজন সংসারপুরেের বাসিন্দা ছিলেন:   গুরজিত সিং কুল্লার,(১৯৫৮) এশিয়ান গেমস  গুরুদেব সিং কুল্লার, ফিল্ড হকি, অলিম্পিয়ান  উধম সিং কুল্লার, অলিম্পিয়ান  দর্শন সিং, ফিল্ড হকি, অলিম্পিয়ান  অজিত পাল সিং কুল্লার, অলিম্পিয়ান  কলোনেল বলবীর সিং কুল্লার, অলিম্পিয়ান  বলবীর সিং খুল্লার, অলিম্পিয়ান   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:জলন্ধর জেলার শহর ও নগর
লাভ রোড হলো বাংলাদেশের ঢাকার মিরপুর মডেল থানার একটি রাস্তা। এটি শেরে বাংলা জাতীয় ক্রিকেট স্টেডিয়ামের নিকট অবস্থিত। এটি বিশেষত এলাকার তরুন প্রজন্মের কাছে স্ট্রিট ফুডের জন্য পরিচিত। অতীতে এই রাস্তার কোনো নাম ছিল না। লোকজন সাধারণ সাপ্তাহিক ও অন্যান্য ছুটির দিনে এখানে স্ট্রিট ফুডের জন্য আসেন।  তথ্যসূত্র  বিষয়শ্রেণী:ঢাকার রাস্তা বিষয়শ্রেণী:বাংলাদেশের রেস্তোরাঁ পাড়া ও রাস্তা বিষয়শ্রেণী:মিরপুর
ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল ইয়ানাম জেলা। জেলাটির সদর দপ্তর ইয়ানাম শহরে অবস্থিত।   ভূগোল  ৩০ বর্গ কিলোমিটার বিস্তৃত এই জেলাটি অন্ধ্রপ্রদেশের কাকিনাড়া জলবন্দরের দক্ষিণে এবং গোদাবরী নদীর উত্তর তটের সামান্য অন্তর্দেশীয় অবস্থানে ১৬.৭৩ ডিগ্রী উত্তর অক্ষাংশ ও ৮২.২১ ডিগ্রি পূর্ব দ্রাঘিমা অবস্থিত। ইয়ানাম জেলাটি অন্ধপ্রদেশের পূর্ব গোদাবরী জেলা দ্বারা চতুর্দিকে পরিবেষ্ঠিত।   অন্যান্য গ্রামসমষ্টি  ইয়ানাম শহর বাদ দিয়ে জেলাটিতে অবস্থিত অন্যান্য গ্রামসমষ্টি হল যথাক্রমে:  অগ্রহারম  দরিয়ালটিপ্পা  ফারমপেটা  গেরেমপেটা  কানকলপেটা  কুরাসমপেটা  মেট্টাকুর   জনতত্ত্ব  ২০১১ খ্রিস্টাব্দে ভারতের জনগণনা অনুসারে ইয়ানাম জেলার জনসংখ্যা ছিল ৫৫,৬২৬, যা দ্বীপরাষ্ট্র গ্রিনল্যান্ডের জনসংখ্যার সমতুল্য। ২০১১ খ্রিস্টাব্দ অনুযায়ী ভারতের ৬৪০ টি জেলার মধ্যে জনসংখ্যার দিক দিয়ে এটি ৬২৯ তম স্থানে রয়েছে। জেলাটির জনঘনত্ব প্রতি বর্গ কিলোমিটারে ১৮৫৪ জন।  ২০০১ থেকে ২০১১ খ্রিস্টাব্দে মধ্যে জেলাটির জনসংখ্যা বৃদ্ধির হার ৭৭.১৫ শতাংশ। ইয়ানাম জেলায় প্রতি হাজার পুরুষে ১০৩৯ মহিলা থাকেন। জেলাটির সর্বমোট সাক্ষরতার হার ৭৯.৪৭ শতাংশ যেখানে পুরুষ সাক্ষরতার হার ৮২.৭৫ শতাংশ এবং মহিলা সাক্ষরতার হার ৭৬.৩৫ শতাংশ।   ভাষা    আরও দেখুন   কারাইকল জেলা  মাহে জেলা  পুদুচেরি জেলা   তথ্যসূত্র   বিষয়শ্রেণী:পুদুচেরির জেলা বিষয়শ্রেণী:ইয়ানম জেলা
ডিসেম্বর ২০০৯ রাওয়ালপিন্ডি হামলা ছিল পাকিস্তানের রাওয়ালপিন্ডি শহরের একটি মসজিদে সংঘটিত সন্ত্রাসী হামলা। ২০০৯ সালের ৪ ডিসেম্বর শুক্রবার জুমার নামাজের সময় এ হামলা হয়। মসজিদটি পাকিস্তান আর্মির সদর দপ্তরের কাছে অবস্থিত, চারপাশে সামরিক বাসভবন রয়েছে এবং এটি অবসরপ্রাপ্ত ও কর্মরত সামরিক কর্মকর্তাদের জন্য একটি সাধারণ নামাজের স্থান।   মসজিদে হামলার বিবরণ  পাঁচজন সশস্ত্র আত্মঘাতী হামলাকারী প্রায় ১৫০ জন নামাজরত মানুষের ওপর গুলি চালায় এবং গ্রেনেড ছোঁড়ে। নিরাপত্তা বাহিনী দ্রুত ঘটনাস্থলে পৌঁছে সন্ত্রাসীদের সঙ্গে সংঘর্ষে জড়ায়; পাঁচজন হামলাকারীই নিজেদের উড়িয়ে দেয় অথবা সেনাবাহিনীর সঙ্গে গোলাগুলিতে নিহত হয়। মসজিদের আশপাশ এলাকা ঘিরে ফেলা হয় এবং আরও হামলাকারী আছে কিনা তা খুঁজে দেখতে অভিযান চালানো হয়। হেলিকপ্টারও ব্যবহার করা হয়।  প্রায় ৩৭ জন ঘটনাস্থলেই নিহত হয়, এবং আরও ৬১ জন আহত হয়, যাদের মধ্যে নারী ও শিশুও ছিল। নিহতদের অধিকাংশই ছিলেন অবসরপ্রাপ্ত ও কর্মরত সামরিক কর্মকর্তা। প্রত্যক্ষদর্শীরা জানায়, হামলাকারীরা খুব কাছ থেকে গুলি চালিয়েছিল এবং মসজিদটি ব্যাপকভাবে ক্ষতিগ্রস্ত হয়। মসজিদের ছাদ ধসে পড়ে। কোন গোষ্ঠী শুরুতে হামলার দায় স্বীকার করেনি। একজন প্রত্যক্ষদর্শী জানায়, নামাজে প্রবেশের সময় "কড়া নিরাপত্তা"র মধ্যে দিয়ে যেতে হয়, যার মধ্যে ধাতব সনাক্তকারী যন্ত্রও ছিল। পুলিশের সিনিয়র কর্মকর্তা আসলাম তারিন ধারণা করেন হামলাকারীরা সম্ভবত দেয়াল টপকে মসজিদে প্রবেশ করে।  এ হামলাকে তালেবানদের দক্ষিণ ওয়াজিরিস্তান এলাকায় পাকিস্তান সেনাবাহিনীর অভিযানের প্রতিশোধ বলে মনে করা হয়। হামলায় নিহতদের মধ্যে ছিলেন নয়জন সেনা কর্মকর্তা, যাদের মধ্যে মেজর জেনারেল বিলাল ওমর খান, একজন ব্রিগেডিয়ার, দুইজন লেফটেন্যান্ট কর্নেল এবং দুইজন মেজর ছিলেন; এছাড়াও এনএলসি-র ডেপুটি ডিরেক্টর তাসকিন আনজুম এবং সেনা পরিবারের অনেক শিশুও নিহত হয়, যেমন লেফটেন্যান্ট জেনারেল মাসুদ আসলাম-এর একমাত্র পুত্র হাশিম মাসুদ আসলাম।Pakistan mourns officers, civilians slain in mosque attack, France 24, 2009-12-05  হামলায় আহত হন সাবেক চিফ অব আর্মি স্টাফ (ভিসিওএএস) মুহাম্মদ ইউসুফ খান।Mosque Serving Pakistani Military Hit by Attackers, The New York Times, 2009-12-05   পরবর্তী পরিস্থিতি  তেহরিক-ই-তালেবান পাকিস্তান (টিটিপি) সিএনএন-এ পাঠানো এক ইমেইলে হামলার দায় স্বীকার করে এবং জানায়, "আমরা আবারও বলছি যে আমরা নিরীহ জনগণ বা পাকিস্তান রাষ্ট্রের বিরুদ্ধে নই, বরং তাদের বিরুদ্ধে যারা মনে-প্রাণে আমেরিকান, কিন্তু মুখে পাকিস্তানি।"Pakistani Taliban claims responsibility for mosque strike, CNN, 2009-12-07   আরো দেখুন    ২০০১ সাল থেকে পাকিস্তানে সন্ত্রাসী ঘটনার তালিকা  সন্ত্রাসী ঘটনার তালিকা, ২০০৯   তথ্যসূত্র   বিষয়শ্রেণী:২১শ শতাব্দীতে মসজিদে হামলা বিষয়শ্রেণী:পাকিস্তানের মসজিদে বোমা হামলা বিষয়শ্রেণী:মসজিদে গুলিবর্ষণ বিষয়শ্রেণী:২০০৯-এ ভবনে বোমা হামলা
পিটার উইলিয়াম বোরেন (; জন্ম: ২১ আগস্ট, ১৯৮৩) ক্যান্টারবারির ক্রাইস্টচার্চে জন্মগ্রহণকারী ও নিউজিল্যান্ডীয় বংশোদ্ভূত ডাচ ক্রিকেটার। নেদারল্যান্ডস ক্রিকেট দলে তিনি মূলতঃ অল-রাউন্ডারের ভূমিকা পালন করছেন। বর্তমানে ডাচ দলের অধিনায়কত্ব করছেন তিনি। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন পিটার বোরেন।   খেলোয়াড়ী জীবন  ২০০২ সালে আইসিসি অনূর্ধ্ব-১৯ ক্রিকেট বিশ্বকাপের মাধ্যমে তিনি সর্বপ্রথম আন্তর্জাতিক ক্রিকেট অঙ্গনে প্রবেশ করেন। এ সময় তিনি নিজ জন্মভূমি নিউজিল্যান্ডের হয়ে খেলেছিলেন।  ৪ জুলাই, ২০০৬ তারিখে শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষেক ঘটে বোরেনের। একদিনের আন্তর্জাতিকের পাশাপাশি তিনি নেদারল্যান্ডস এ দল এবং অনূর্ধ্ব-২৩ দলের হয়েও খেলেছেন।  ২৪ জুন, ২০১৫ তারিখে আইসিসি বিশ্ব ক্রিকেট লীগ চ্যাম্পিয়নশীপে পাপুয়া নিউগিনির বিপক্ষে লিস্ট এ ক্রিকেটে অভিষিক্ত হন।   তথ্যসূত্র    আরও দেখুন   অধিনায়ক  স্টিফেন মাইবার্গ  রোল্যান্ড ল্যাফেব্রে  ২০১৬ আইসিসি বিশ্ব টুয়েন্টি২০  নেদারল্যান্ডস জাতীয় ক্রিকেট দল   বহিঃসংযোগ       বিষয়শ্রেণী:১৯৮৩-এ জন্ম বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:ওলন্দাজ ক্রিকেটার বিষয়শ্রেণী:ওলন্দাজ ক্রিকেট অধিনায়ক বিষয়শ্রেণী:ক্রাইস্টচার্চ থেকে আগত ক্রিকেটার বিষয়শ্রেণী:জীবিত ব্যক্তি বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:নেদারল্যান্ডসে নিউজিল্যান্ডীয় প্রবাসী বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:কেএনসিবি একাদশের ক্রিকেটার বিষয়শ্রেণী:নিউজিল্যান্ডীয় ক্রিকেটার